బగ్గిడి గోపాల్
బి.గోపాల్ గా ప్రసిద్దుడైన బగ్గిడి గోపాల్ ఒక ప్రముఖ తెలుగు సినీ దర్శకుడు. ప్రతిధ్వని సినిమాతో సినీరంగంలోకి ప్రవేశించాడు. గోపాల్ స్వస్థలం ప్రకాశం జిల్లా, టంగుటూరు మండలంలోని ఎం.నిడమలూరు గ్రామం. తండ్రి వెంకటేశ్వర్లు, తల్లి మహాలక్షమ్మ. పాఠశాల చదువులు కారుమంచిలో పూర్తిచేసుకొని, ఒంగోలులోని సి.ఎస్.ఆర్.శర్మ కళాశాలలో బియ్యే చదివాడు. చదువుకునే రోజుల్లోంచీ నాటకాల్లో పాల్గొనేవాడు. 
తర్వాత పి.చంద్రశేఖరరెడ్డి, కె.రాఘవేంద్ర రావు ల దగ్గర దర్శకత్వంలో శిక్షణ పొందాడు.
కృష్ణ భగవాన్
కృష్ణ భగవాన్ ఒక ప్రముఖ తెలుగు చలనచిత్ర హాస్య నటుడు. ఇతని అసలు పేరు మీనవల్లి పాపారావు చౌదరి. ప్రముఖ దర్శకుడు వంశీ తన మహర్షి చిత్రం ద్వారా ఈయనను తెలుగు చలన చిత్ర రంగానికి పరిచయం చేసారు.
పాపారావు చౌదరి 1965, జూలై 2 న తూర్పుగోదావరిజిల్లా, కైకావోలు గ్రామములో మీనవల్లి వీర్రాజు, లక్ష్మీకాంతం దంపతులకు జన్మించాడు. వీరిది ఉమ్మడి కుటుంబము.